มีน้ำสีเขียว-เหลือง ไหลออกจากช่องคลอดระหว่างวัน มีตกขาวเป็นเหมือนก้อนแป้งเป็นสีเขียว มีอการคันเวลาน้องสาวอับชื้น ตรงปากช่องคลอดมีเป็นตุ่มสีขาวด้วยค่ะ ส่วนตัวมีแพลนจะไปตรวจ แต่อยากรู้สาเหตุว่าเกิดจากอะไร มีแนวโน้มไปทางโรคไหน มีวิธีบรรเทาเบื้องต้นมั้ยคะแล้วควรไปตรวจภายในกี่วันจากที่เป็น
สวัสดีค่ะ อาการมีตกขาวสีเขียวเหลืองออกอจากช่องคลอด อาจจะเกิดจาก การติดเชื้อของช่องคลอดหรือปากมดลูก การมีการระคายเคืองช่องคลอดจากการถูกสวนล้าง เนื้องอกในปากมดลูก โดยการติดเชื้อที่ช่องคลอดหรือปากมดลูกนั้น อาจจะเป็นเชื้อที่เกี่ยวกับโรคติดต่อทางเพศสัมพันธ์เช่นหนองใน เชื้อกลุ่มโพรโทซัว หรืออาจเป็นเชื้อราที่อยู่ในช่องคลอดอยู่แล้วก็เป็นได้ซึ่งถ้าเป็นสีเขียวเหลืองชัดเจน มีอาการระคายเคืองด้วย น่าจะเป็นตกขาวที่ผิดปกติ จากสีและลักษณะ การติดเชื้อกลุ่มโพรโทซัว ซึ่งจัดเป็นโรคติดต่อทางเพศสัมพันธ์ชนิดหนึ่งก็เป็นไปได้มากโดยถ้ายังมีตกขาวผิดปกติต่อเนื่อง ควรไปพบแพทย์เพื่อตรวจเพิ่มเติม หาสาเหตุที่แน่ชัดและรักษาตามสาเหตุนั้นๆ สามารถไปตรวจภายในได้เลยตั้งแต่เมื่อเริ่มมีอาการ การดูแลตนเองในเบื้องต้นควรงดการมีเพศสัมพันธ์ไปก่อน ไม่สวนล้างช่องคลอด ยังไม่ซื้อยาเหน็บใดๆมาใช้เองเพราะถ้าใช้ผิดอาจทำให้เกิดเชื้อดื้อยาขึ้นมาได้